Na osnovu člana 40 stav 1 Zakona o državnoj imovini (“Službeni list CG“, broj 21/09 i 44/10), Uredbe o prodaji i davanju u zakup stvari u državnoj imovini (“Službeni list CG”, broj 44/11), Odluke Odbora direktora broj 001-1073 od 06.02.2024. godine, Akcionarsko društvo za uslužne djelatnosti u vazdušnom saobraćaju “Aerodromi Crne Gore” objavljuje

**II JAVNI POZIV**

**za dostavljanje ponuda** **za davanje u zakup** **prostora na**

 **aerodromima Podgorica i Tivat radi instaliranja telekomunikacione opreme**

1. **Zakupodavac**:
* Akcionarsko društvo za uslužne djelatnosti u vazdušnom saobraćaju ,,Aerodromi Crne Gore“
1. **Predmet javnog poziva**

Predmet javnog poziva je davanje u zakup, putem prikupljanja ponuda, prostora na Aerodromu Podgorica i Aerodromu Tivat radi instaliranja telekomunikacione opreme

1. **Rok zakupa**

Rok trajanja zakupa je 12 mjeseci s mogućnošću produženja na dodatnih 12 mjeseci, a najduže 5 godina ukupno.

1. **Način plaćanja**

Fakturisanje po osnovu zakupa vršiće se na mjesečnom nivou, uz obavezu plaćanja u roku od 15 dana od dana fakturisanja.

1. **Sadržina ponude**
* Tačan naziv, sjedište i kontakte ponuđača;
* Potvrdu o registraciji - Izvod iz Centralnog registra privrednih subjekata Poreske uprave, u formi originala ili ovjerene kopije;
* Finansijsku ponudu za zakup prostora, sa jasno navedenim prostorom za koji se podnosi ponuda i sa jasno izraženom ponuđenom cijenom zakupa.
* Bankarsku garanciju ponude ili Dokaz o uplati depozita na iznos od 200,00 Eur po prostoru, što predstavlja garanciju u slučaju da izabrani ponuđač ne zaključi ugovor iz osnova ovog Javnog poziva odnosno povuče svoju ponudu prije donošenja odluke o dodjeli ugovora.
* Izjava Ponuđača da pristaje na sve uslove predviđene Javnim pozivom.

**Za ponuđače koji uplaćuju depozit:**

* Depozit se uplaćuje na žiro račun Aerodroma Crne Gore br. 510-200-22 kod CKB Banke.
* Uplaćeni depozit za najpovoljnijeg ponuđača ostaje u svrhu obezbjeđenja plaćanja zakupnine i izmirenja svih ostalih obaveza Zakupca po ugovoru. Zakupac je dužan da prilikom zaključenja ugovora o zakupu doplati iznos depozita do nivoa tromjesečne vrijednosti zakupa koji je predmet ugovora, kao i da za vrijeme trajanja ugovora održava depozit na nivou tromjesečne vrijednosti zakupa sa PDV-om.
* Ponuđačima koji ne budu izabrani depozit će se vratiti u roku od 10 dana od dana donošenja Odluke o izboru najpovoljnijeg ponuđača.
* Ponuđači će u ponudi obavezno navesti broj računa na koji će se izvršiti povraćaj depozita.
* Izabrani ponuđač koji odustane od dostavljene ponude, odbije zaključenje ugovora o zakupu u roku od 8 dana od dana dostave ugovora na potpis, gubi pravo na povraćaj depozita.

**Za ponuđače koji dostavljaju Bankarsku garanciju ponude:**

* Bankarska garancija ponude mora biti naplativa na prvi poziv bez prava protesta sa rokom važenja 30 dana od dana otvaranja ponuda.
* Izabrani ponuđač je dužan da prilikom zaključenja ugovora o zakupu dostavi na prvi poziv i bez prava protesta naplativu garanciju banke za uredno izvršenje ugovorenih obaveza na iznos tromjesečne vrijednosti zakupa.

**Napomena: Dokazi moraju biti dostavljeni u originalu ili ovjerenoj kopiji, ne stariji od 6 mjeseci.**

1. **Predmet zakupa i minimalna cijena**

**Prostori na Aerodromu Podgorica:**

1. Zemljište na Aerodromu Podgorica površine 55m2 za postavljanje antenskog stuba – minimalna cijena zakupa na mjesečnom nivou **550,00Eur+ PDV**;
2. Prostor oznake **„A“** od 15m2 koji se nalazi neposredno pored antenskog stuba za instalaciju telekomunikacione opreme - minimalna cijena zakupa na mjesečnom nivou **550,00 Eur+ PDV**;
3. Prostor oznake **„A“** u telekomunikacionoj prostoriji u administrativnoj zgradi Aerodroma Podgorica površine 1m2 za postavljanje rack ormara minimalna cijena **600,00 Eur+PDV**;
4. Prostor oznake **„D“** u telekomunikacionoj prostoriji u administrativnoj zgradi Aerodroma Podgorica površine 1m2 za postavljanje rack ormara – minimalna cijena **600,00 Eur+PDV**;
5. Prostor oznake **„E“** u telekomunikacionoj prostoriji u administrativnoj zgradi Aerodroma Podgorica površine 1m2 za postavljanje rack ormara – minimalna cijena **600,00 Eur+PDV**.

**Prostori na Aerodromu Tivat:**

1. Prostor oznake **„A“** u telekomunikacionoj prostorija u administrativnoj zgradi Aerodroma Tivat površine 1m2 za postavljanje rack ormara - minimalna cijena **600,00 Eur+PDV**;
2. Prostor oznake **„C“** u telekomunikacionoj prostoriji u administrativnoj zgradi Aerodroma Tivat površine 1m2 za postavljanje rack ormara – minimalna cijena **600,00 Eur+PDV**.

**Napomena: Pobrojani prostori daju se u zakup pojedinačno, te shodono tome ponuđači mogu dostaviti ponudu za jedan ili više prostora.**

**Napomena za prostore 6 i 7:**

**Isti ponuđač može biti izabran za zakupca samo jednog od navedenih prostora i to onog za koji je dao najpovoljniju finansijsku ponudu.**

**7. Ostali uslovi**

* Svi troškovi koji nastaju u vezi postavljanja/ gradnje/ instalacije telekomunikacione opreme padaju na teret Zakupca.
* Priključenje na električnu mrežu, održavanje i servis obaveza je i trošak na teret zakupca, kao i troškovi osiguranja opreme i osiguranja od odgovornosti prema trećim licima, te troškovi demontaže, odvoza i dovođenje prostora u prvobitno stanje nakon prestanka ugovora o zakupu.
* U slučaju adaptacije, sanacije i drugih zahvata na površinama koje se daju u zakup, Zakupodavac zadržava pravo da na trošak zakupca zatraži privremeno uklanjanje instaliranih uređaja i drugog, bez prava zakupca na povraćaj uloženih sredstava po tom osnovu niti bilo kakvu naknadu.
* Sva eventualna oštećenja opreme, krađe i ostali rizici idu na teret Zakupca, kao i potpuna odgovornost prema korisnicima usluga za nastale štete u vezi s korišćenjem i radom te je isključena svaka odgovornost Zakupodavca prema Zakupcu i svim trećim licima u vezi sa navedenim.
* Zakupodavac zadržava pravo da Ugovorom o Zakupu koji će zaključiti sa Ponuđačem, dodatno precizira prava i obaveze ugovornih strana, a sve shodno Zakonu o Obligacionim odnosima i drugim važećim propisima Države Crne Gore.

**Napomena: Zakupodavac zadržava pravo da zatraži pojašnjenje svake od dostavljenih izjava odnosno dokaza.**

1. **Ispravnost ponude**

Ponude koje ne ispunjavaju utvrđene uslove cijeniće se kao neispravne.

1. **Kriterijum za izbor ponude**

Kriterijum za izbor najpovoljnije ponude za zakup prostora u navedene svrhe je najveća ponuđena cijena.

Ukoliko dva ili više ponuđača za isti prostor ponude isti iznos cijene zakupa, odabir ponuđača će se izvršiti žrijebanjem.

1. **Dostavljanje ponuda**

Ponude se dostavljaju neposredno na arhivu Aerodroma Podgorica, adresa”Aerodromi Crne Gore” AD Podgorica, Aerodrom Podgorica, 81000 Podgorica, najkasnije do 11.04.2024. godine, do 12:00 časova.

Ponude se dostavljaju u zatvorenoj koverti koja sadrži naznake „**Ponuda po javnom pozivu za zakup prostora na aerodromima Podgorica i Tivat radi instaliranja telekomunikacione opreme** “, **NE OTVARAJ PRIJE JAVNOG OTVARANJA PONUDA.**

Javno otvaranje ponuda izvršiće se 11.04.2024. godine sa početkom u 12:30 časova u prostorijama Aerodroma Podgorica, i istom mogu prisustvovati ovlašćeni predstavnici ponuđača

ili njihovi punomoćnici uz priloženo potpisano i ovjereno punomoćje, o čemu se ovim putem obavještavaju ponuđači, pa im se druga obavještenja neće slati.

Neblagovremene ponude se neće razmatrati.

1. **Odlučivanje o izboru ponuđača**

Definitivan odabir najpovoljnijeg ponuđača biće izvršen najkasnije u roku od 30 dana od dana javnog otvaranja ponuda. Svaki ponuđač ima pravo prigovora na Odluku o izboru najpovoljnijeg ponuđača Komisiji u roku od 5 dana od dana dobijanja obavještenja o rezultatima Javnog poziva.

Odluka Komisije na prigovor je konačna.

Nakon isteka roka za podnošenje prigovora odnosno kada odluka o izboru postane konačna, pristupiće se proceduri zaključivanja ugovora sa odabranim ponuđačem.

Ukoliko izabrani Ponuđač ne zaključi ugovor u roku od 8 dana od dana dostavljanja istog ili uz potpisani ugovor ne dostavi garanciju za dobro izvršenje ugovora, Zakupodavac može da zaključi ugovor sa sljedećim najpovoljnijim ponuđačem.

1. **Kriterjum za izbor najpovoljnije ponude**

Najveća ponuđena cijena 100 bodova

1. **Ostale informacije**

Ovlašćeno lice za sve dodatne informacije – Radenko Simović, tel. 020/444-255; 067/606-707 svakim radnim danom od 7 do 14 časova.

 „Aerodromi Crne Gore“ AD zadržava pravo da:

* izabere ponuđača i zaključi ugovor o zakupu ukoliko po javnom pozivu pristigne makar jedna ispravna ponuda;
* zadrži depozit uplaćen za učešće u postupku koja predstavlja garanciju u slučaju da izabrani ponuđač ne zaključi ugovor iz osnova ovog javnog poziva odnosno povuče svoju ponudu prije donošenja odluke o dodjeli ugovora i pristupi proceduri zaključenja ugovora sa sljedećim najpovoljnijim ponuđačem;

 **“Aerodromi Crne Gore” AD Podgorica**